**ROMÂNIA**

**JUDEȚUL SATU MARE**

**CONSILIUL LOCAL AL**

**COMUNEI ORAȘU NOU**

**HOTĂRÂREA**

**Nr. 12/2021**

**privind** **avizarea** **Caietului de sarcini al serviciului de alimentare cu apă și de canalizare, consolidat și armonizat pentru întreaga Arie a Serviciului din județul Satu Mare**

**Consiliul Local al comunei Orașu Nou, județul Satu Mare, întrunit în ședință ordinară în data de 25.02.2021;**

Având în vedere:

* referatul de aprobare al primarului comunei, înregistrat sub nr. 825/19.02.2021;
* raportul de specialitate întocmit de secretarul general al comunei, înregistrat sub nr. 826/19.02.2021;
* avizele comisiilor de specialitate ale comisiilor de specialitate;

Luând în considerare:

* Caietul de sarcini cadru al serviciului de alimentare cu apă și canalizare, aprobat prin Ordinul ANRSC nr.89/2007;
* Contractul de Delegare a gestiunii serviciilor publice de alimentare cu apă și de canalizare nr.12.313/19.11.2009, semnat între Asociația de Dezvoltare Intercomunitară pentru servicii în sectorul de apă și apă uzată și operatorul APASERV Satu Mare S.A., în numele și pe seama comunei Orașu Nou conform mandatului acordat prin H.C.L. nr. 43/14.12.2009;

Ținând cont de prevederile:

- art. 6 din Legea nr. 241/2006 privind serviciul de alimentare cu apă și de canalizare, republicată, cu modificările și completările ulterioare: „*ART. 6 Desfăşurarea activităţilor specifice serviciului de alimentare cu apă şi de canalizare, indiferent de forma de gestiune aleasă, se realizează pe baza unui regulament al serviciului şi a unui caiet de sarcini, elaborate şi aprobate de autorităţile administraţiei publice locale sau, după caz, de asociaţiile de dezvoltare intercomunitară cu obiect de activitate serviciul de alimentare cu apă şi de canalizare, în conformitate cu regulamentul-cadru, respectiv cu caietul de sarcini-cadru al serviciului de alimentare cu apă şi de canalizare, elaborate de Autoritatea Naţională de Reglementare pentru Serviciile Comunitare de Utilităţi Publice, denumită în continuare A.N.R.S.C., şi aprobate prin ordin\*) al preşedintelui acesteia****. În cazul asociaţiilor de dezvoltare intercomunitară cu obiect de activitate serviciul de alimentare cu apă şi de canalizare, regulamentul serviciului şi caietul de sarcini se elaborează în cadrul acestora, se avizează de autorităţile deliberative ale unităţilor administrativ-teritoriale membre şi se aprobă de adunările generale.***

- ale art. 10 alin.(1), ale art. 12 alin.( 1), art. 17 și ale art. 23 alin. (3) „ *(3) Regulamentul serviciului, caietul de sarcini al serviciului şi criteriile de selecţie specifice serviciului de alimentare cu apă şi de canalizare, aplicabile în cadrul procedurii de atribuire a contractului de delegare a gestiunii serviciului, se aprobă de autorităţile deliberative ale unităţilor administrativ-teritoriale* ***sau, după caz, de adunarea generală a asociaţiilor de dezvoltare intercomunitară cu obiect de activitate serviciul de alimentare cu apă şi de canalizare, conform mandatului încredinţat acestora de unităţile administrativ-teritoriale membre, în baza regulamentului-cadru, a caietului de sarcini-cadru şi a criteriilor de selecţie-cadru specifice serviciului de alimentare cu apă şi de canalizare, respectiv în baza procedurii-cadru, elaborate şi aprobate potrivit prevederilor Legii nr. 51/2006, republicată, cu completările ulterioare.”***

din Legea serviciului de alimentare cu apă și de canalizare nr. 241/2006, republicată , cu modificările și completările ulterioare, coroborate cu prevederile art. 10, alin.(5) și alin. (5^1), ale art. 22 alin.(4) din Legea serviciilor comunitare de utilități publice nr. 51/2006, republicată , cu modificările și completările ulterioare,

* Decizia Consiliului Director al Asociației nr.1/2021 privind aprobarea Caietului de sarcini al serviciului de alimentare cu apă și de canalizare, consolidat și armonizat pentru întreaga Arie a Serviciului din județul Satu Mare,

Ținând cont de prevederile art. 5 alin.(2) lit. l, ale art. 16 alin. (3) lit. f) și ale art. 21 alin. (1) din Statutul Asociației,

în temeiul art. 129 alin.( 2) lit. d), raportate la cele ale art. 139 alin. (1) și art. 196 alin. (1) lit. a din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**HOTĂRĂŞTE**

**Art. 1** Se avizează favorabil Caietul de sarcini al serviciului de alimentare cu apă și canalizare, consolidat și armonizat pentru întreaga Arie a Serviciului din județul Satu Mare, conform ***anexei 1*** care face parte integrantă din prezenta hotărâre.

**Art. 2** Se mandatează reprezentantul UAT Orașu Nou în Adunarea generală a Asociației de Dezvoltare Intercomunitară pentru servicii în sectorul de apă și apă uzată , d-nul Mailat Gavril, să aprobe, în numele și pe seama UAT Orașu Nou, Caietul de sarcini al serviciului de alimentare cu apă și de canalizare, consolidat și armonizat pentru întreaga Arie a Serviciului din județul Satu Mare, cu anexele aferente.

**Art. 3** Caietul de sarcini al serviciului de alimentare cu apă și de canalizare, consolidat și armonizat pentru întreaga Arie a Serviciului din județul Satu Mare, aprobat la art. 2 din prezenta hotărâre, se constituie anexă la Contractul de delegare a gestiunii serviciilor publice de alimentare cu apă și de canalizare nr.12.313/19.11.2009, semnat între Asociația de Dezvoltare Intercomunitară pentru servicii în sectorul de apă și apă uzată și operatorul regional APASERV Satu Mare S.A

**Art. 4**  Cu ducerea la îndeplinire și punerea în aplicare a prezentei hotărâri se încredințează primarul

comunei Orașu Nou.

**Art. 5** Prezenta hotărâre se comunică: Instituției Prefectului - Județul Satu Mare, primarului comunei Orașu Nou și Asociației de Dezvoltare Intercomunitară pentru servicii în sectorul de apă și apă uzată din județul Satu Mare.

Orașu Nou la 25.02.2021

**Președinte de ședință, Contrasemnează,**

**Laszlo-Attila DOHI Secretar general,**

**Sonia-Teodora Stan**

*nr. total al consilierilor în funcție: 13*

*nr. total al consilierilor prezenți: 12*

*nr. total al consilierilor absenți: 1*

*voturi pentru: 12*

*voturi împotrivă: 0*

*abțineri: 0*